CELEX: 31997R0323
Language: ro
Date: 1997-02-21 00:00:00
Title: Regulamentul (CE) nr. 323/97 al Comisiei din 21 februarie 1997 de modificare a Regulamentului (CE) nr. 2406/96 al Consiliului de stabilire a standardelor comune de comercializare pentru anumite produse pescărești

04/Volumul 03
            
            
               RO
            
            
               Jurnalul Ofícial al Uniunii Europene
            
            
               107
            
         31997R0323
   
               L 052/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 323/97 AL COMISIEI
   
   din 21 februarie 1997
   de modificare a Regulamentului (CE) nr. 2406/96 al Consiliului de stabilire a standardelor comune de comercializare pentru anumite produse pescărești
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3759/92 al Consiliului din 17 decembrie 1992 privind organizarea comună a pieței în sectorul produselor pescărești și de acvacultură (1), astfel cum a fost modificat ultima dată prin Regulamentul (CE) nr. 3318/94 (2), în special articolul 2 alineatul (4),
   întrucât Regulamentul (CE) nr. 2406/96 (3) al Consiliului introduce în special un nou barem de calibrare pentru heringul din specia Clupea harengus; întrucât în cazul heringului acest nou barem stabilește un anumit calibru pentru produsele capturate și debarcate la nord de latitudinea 59°30′, fără a include calibrul aplicabil anterior în întreaga Mare Baltică;
   întrucât această omisiune nu ia în considerare condițiile de producție și vânzare a heringilor capturați în Marea Baltică, la sud de latitudinea 59°30′; întrucât, prin urmare, este necesar să se ia măsuri pentru a se stabili baremul de calibrare adecvat acestui produs prin modificarea în acest scop a Regulamentului (CE) nr. 2406/96;
   întrucât această modificare va constitui o adaptare tehnică la standardele comune de comercializare, astfel cum sunt prevăzute la articolul 2 alineatul (4) din Regulamentul (CEE) nr. 3759/92;
   întrucât măsurile prevăzute de prezentul regulament sunt conforme cu avizul Comitetului de gestionare a produselor pescărești,
   ADOPTĂ PREZENTUL REGULAMENT:
   Articolul 1
   În anexa II la Regulamentul (CE) nr. 2406/96, baremul de calibrare aplicabil pentru hering (Clupea harengus) se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   Se aplică de la 1 ianuarie 1997.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 1997.
      
         
            Pentru Comisie
         
         Emma BONINO
         
         
            Membru al Comisiei
         
      
   
   
      (1)  JO L 388, 31.12.1992, p. 1.
   
      (2)  JO L 350, 31.12.1994, p. 15.
   
      (3)  JO L 334, 23.12.1996, p. 1.
   ANEXĂ
   Modificarea baremului de calibrare pentru hering
   
               Specie
            
            
               Calibru
            
            
               kg/pește
            
            
               Număr de pești/kg
            
         
               Hering( Clupea harengus)
            
            
               1
            
            
               0,25 și peste
            
            
               4 sau mai puțin
            
         
               2
            
            
               0,125 la 0,25
            
            
               5 la 8
            
         
               3
            
            
               0,085 la 0,125
            
            
               9 la 11
            
         
               4 (a)
            
            
               0,05 la 0,085
            
            
               12 la 20
            
         
               Hering, capturat și debarcat, la sud de latitudinea 59°30′
            
            
               (b)
            
            
               0,036 la 0,085
            
            
               12 la 27
            
         
               Hering, capturat și debarcat, la nord de latitudinea 59°30′
            
            
               5
            
            
               0,031 la 0,085
            
            
               12 la 32